Du hesch Frau u Ching, wie bringt mer ä Musigkarriere und d Familie unger ei Huet?  We ig das vergliiche mit mim Vater wo säubständig isch gsy u ä Betrieb het gha, dä isch s ganze Jahr düre eifach beschäftiget gsy. Nume am Mittag schnäu ga ässe. Ig ha Zyte wo ig voukomme abgmäudet bi. U de wieder Zyte, wo ig vou für  se da bi. Zytlich aagluegt, het mini Tochter meh vo mir, weder ig vo mim Père ha gha. Äs isch haut o öppis wo im Lauf vo de Jahr, säubschtverständlich wird. Me erwartet vo mir i dere Zyt nid die grossi huusmännischi Leischtig. We ig aber da bi, de wotti Familievater sii, u de wott ig für sie da sii, privat u überschaubar.